รถฉุกเฉิน รพ.เสย จยย. สาวใหญ่ตาย 1 เจ็บ 1 ที่ขอนแก่น
เกิดเหตุรถฉุกเฉิน รพ.ชุมแพ เสย จยย. ตาย 1 เจ็บ 1 บน ถ.มะลิวรรณ จ.ขอนแก่น คาด จยย.กำลังเปลี่ยนเลนเพื่อยูเทิร์น ไม่ทันระวังเลยถูกชน อีกทั้งช่วงดังกล่าวมีฝนตก ส่งผลถนนลื่น จนท.เร่งตรวจสอบ,เมื่อเวลา 12.30 น. วันที่ 4 ก.ค. 2559 พ.ต.ท.เฉลา ปานพิมพ์ รอง ผกก.สอบสวน สภ.หนองเรือ จ.ขอนแก่น พร้อมหน่วยกู้ภัยตำรวจทางหลวง และ จนท.กู้ภัยเต็กก่าจีแชเกาะ รุดไปตรวจสอบเหตุรถชนกันบน ถ.มะลิวรรณ บ้าน กม.52 ต.โนนทัน,ที่เกิดเหตุ พบรถตู้ยี่ห้อโตโยต้าสีขาว ทะเบียน ขข 4203 ขอนแก่น ซึ่งเป็นรถฉุกเฉินส่งผู้ป่วยของโรงพยาบาลชุมแพ ชนอัดรั้วหน้าโรงกลึงพรพิมลกลการ หน้ารถพังยับ มีนายมงคล เพ็ญพิมพ์ อายุ 29 ปี อยู่บ้านเลขที่ 233 หมู่ 9 ต.บ้านเป้า อ.เกษตรสมบูรณ์ ชัยภูมิ คนขับรถตู้ ได้รับบาดเจ็บติดคาซากรถ เจ้าหน้าที่กู้ภัยเต็กก่าจีแชเกาะ ได้ใช้เครื่องตัดถ่างเหล็กนานกว่า 1 ชั่วโมง จึงสามารถนำตัวส่ง รพ.หนองเรือ ,ส่วนคู่กรณีเป็นรถจักรยานยนต์ยี่ห้อซูซูกิ รุ่นคลิสตัล สภาพเก่าสีแดงคาดดำ ทะเบียน ขงร 277 ขอนแก่น ถูกชนกระเด็นไปติดเสาสัญญาณจราจรร่องกลางถนน บริเวณจุดยูเทิร์น พบศพนางศรีนวล จีนดอน อายุ 62 ปี อยู่บ้านเลขที่ 94/1 หมู่ 5 ต.โนนสะอาด อ.หนองเรือ จ.ขอนแก่น คนขับรถจักรยานยนต์ นอนเสียชีวิตอยู่กลางถนน นอกจากนี้ ยังมีผู้ได้รับบาดเจ็บสาหัสอีกราย ทราบชื่อ นางบัวเงิน ภูขีด อายุ 60 ปี อยู่บ้านเลขที่ 101/3 หมู่ 13 ต.โนนสะอาด อ.หนองเรือ ที่นั่งซ้อนท้ายมา,จากการสอบสวนทราบว่า รถตู้ดังกล่าวมีนายมงคล เพ็ญพิมพ์ พนักงานขับรถฉุกเฉินของ รพ.ชุมแพ ได้ขับรถไปส่งผู้ป่วนหนักมุ่งหน้าเข้าตัวเมืองขอนแก่น ส่วนนางศรีนวล จีนดอน ผู้ตายขับขี่จักรยานยนต์มุ่งหน้าไปทางเดียวกัน ขณะเกิดเหตุมีฝนตกหนักตลอดเส้นทาง คาดว่ารถจักรยานยนต์ขับข้ามเลนมาเพื่อจะยูเทิร์นที่จุดกลับรถกลางถนน โดยไม่ทันระวังว่ามีรถตู้ส่งผู้ป่วยฉุกเฉินขับตามหลังมาอย่างกระชั้นชิด ประกอบกับถนนลื่นเปียกน้ำฝน เป็นเหตุให้รถตู้ชนรถจักรยานยนต์อย่างจัง จนกระเด็นตกร่องแบ่งเลนถนน เป็นเหตุให้มีผู้บาดเจ็บและเสียชีวิตดังกล่าว ซึ่งตำรวจจะได้สอบสวนโดยละเอียดอีกครั้ง เพื่อดำเนินการทางคดีต่อไป.
เกิดเหตุรถฉุกเฉิน รพ.ชุมแพ เสย จยย. ตาย 1 เจ็บ 1 บน ถ.มะลิวรรณ จ.ขอนแก่น คาด จยย.กำลังเปลี่ยนเลนเพื่อยูเทิร์น ไม่ทันระวังเลยถูกชน อีกทั้งช่วงดังกล่าวมีฝนตก ส่งผลถนนลื่น จนท.เร่งตรวจสอบ
รถฉุกเฉิน รพ. ชน จยย.,รถชน,รพ.ชุมแพ,รถฉุกเฉิน ชน จยย.,หนองเรือ,ขอนแก่น,อุบัติเหตุ,เปลี่ยนเลน,ข่าว,ไทยรัฐออนไลน์,ข่าวทั่วไทย,ข่าวภูมิภาค